सफाई कर्मचारियों ने आयुक्त का घेराव कर मांग पत्र सौंपा
धौलपुर | अखिलराजस्थान सफाई मजदूर कांग्रेस द्वारा मंगलवार को सफाई कर्मचारियों की लम्बे समय से सात सूत्रीय मांगों को लेकर नगरपरिषद आयुक्त का घेराव कर मांग पत्र सौंपा। पत्र में बताया मांग रखी है कि 16 कर्मचारियों का 24 फरवरी 2017 को परिवीक्षा काल पूर्ण होने पर स्थाई आदेश दिए जाएं, हड़ताल समय का सात दिन का भुगतान कराए जाएं, समर्पित अवकाश का भुगतान करने, ठेका कर्मचारियों को 7500 रूपए तथा पीएफ का नगद भुगतान कराने, कर्मचारियों का 7 प्रतिशत डीए का भुगतान, जीपीएफ ग्रेज्युटी की राशि खातों में जमा करवाने एवं पूर्व में हुए स्थाई कर्मचारियों का एरियर का भुगतान कराए जाने की मांग की है।
नगर परिषद द्वारा जुलाई 2012 में सफाई कार्य के लिए संजू ठेकेदार एवं एसआर मेप टेक्नोलॉजी ग्वालियर दो जोन किए थे। लेकिन इन ठेकेदारों ने ठेका कर्मचारियों को न्यूनतम मजदूरी नहीं दी गई और ही पीएफ की कटौती की गई। मार्च 2013 में दोनों ठेकेदारों का ठेका समाप्त हो गया। इसके बाद भी ठेकेदार को ही सफाई जोन लेबर सप्लाई का कार्य आज तक किया गया है, लेकिन मार्च 2013 से अब तक ठेका कर्मचारियों को न्यूनतम मजदूरी नहीं दी गई ही पीएफ का भी भुगतान किया गया। कर्मचारियों ने ठेकेदार से न्यूनतम मजदूरी पीएफ का भुगतान कराए जाने की मांग की है।
धौलपुर. आयुक्त चैंबर के बाहर मौजूद सफाई कर्मचारी।
hin_Deva hin_Deva hin_Deva bho_Deva